1. **1. OPĆINA STARI GRAD SARAJEVO**, ulica Zelenih beretki broj 4, 71000 Sarajevo koju zastupa Općinski načelnik Irfan Čengić (u daljem tekstu: Naručilac)
2. ID broj: 4200738880009
3. PDV: 200738880009

Telefon: 033/282-375

Fax: 033/220-804

web: [www.starigrad.ba](http://www.starigrad.ba/)

1. **2. CELAB d.o.o. Kakanj**, sa sjedištem u ulici Branilaca bb, 72240 Kakanj, koga zastupa direktor Adnan Čehajić, dipl.ing.građ. (u daljem tekstu: Vršilac usluge)

ID broj: 4202584890009

PDV: 202584890009

Tel: 061/484-828

Web: [www.celab.ba](http://www.celab.ba)

**zaključili su:**

**U G O V O R**

**za:**

**Usluge nadzora nad izvođenjem radova u okviru realizacije projekata rekonstrukcije dijela lokalne ceste Sedrenik – Barice, u dužini od L=3.500,00 m za period od 2024. godine zaključno sa ljetnom / građevinskom sezonom 2026. godine, kao i projekata vezanih za ulice: Bistrik basamci, Pod Hridom, Hadžijska ravan, Općine Stari Grad Sarajevo**

**Član 1.**

Predmet ugovora je: **Usluge nadzora nad izvođenjem radova u okviru realizacije projekata rekonstrukcije dijela lokalne ceste Sedrenik – Barice, u dužini od L=3.500,00 m za period od 2024. godine zaključno sa ljetnom / građevinskom sezonom 2026. godine, kao i projekata vezanih za ulice: Bistrik basamci, Pod Hridom, Hadžijska ravan, Općine Stari Grad Sarajevo,** prema ponudi broj: 645-07/24 od 25.07.2024. godine, koja je sastavni dio ovog Ugovora.

**Član 2.**

Ugovorne strane su obavezi da utvrde način realizacije predmetne nabavke, za čiju realizaciju ispred Naručioca se obavezuju Služba za investicije i komunalne poslove s jedne strane i Vršilac usluge s druge strane.

**NAČIN PLAĆANJA**

**Član 3.**

Naručilac se obavezuje da će plaćanje izvršiti u roku od 30 (trideset) dana od dana ispostavljanja fakture od strane Isporučioca na kojoj će **OBAVEZNO** napisati broj ovog Ugovora.

**CIJENA: 2.300,00 KM**

**PDV: 391,00 KM**

**UKUPNO: 2.691,00 KM**

**(slovima: dvijehiljadešeststotinadevedesetjedan i 00/100 KM)**

**UGOVORNA KAZNA I VIŠA SILA**

**Član 4.**

U slučaju probijanja rokova utvrđenih članom 2. Ugovora, Vršilac usluge će platiti ugovorenu kaznu u iznosu od 0,04% vrijednosti ugovorene nabavke, za svaki dan kašnjenja, do urednog ispunjenja, s tim da ukupan iznos ugovorene kazne ne može preći 10% od ukupne ugovorene vrijednosti nabavke. Odabrani Vršilac usluge je dužan platiti ugovorenu kaznu u roku od 7 (sedam) dana od dana prijema zahtjeva za plaćanje od strane ugovornog organa. Ugovorni organ neće naplatiti ugovorenu kaznu ukoliko je do kašnjenja došlo usljed više sile. Pod višom silom se podrazumijeva slučaj kada ispunjenje obaveze postane nemoguće zbog vanrednih vanjskih događaja na koje izabrani Vršilac usluge nije mogao uticati niti ih predvidjeti.

**RASKID UGOVORA**

**Član 5.**

Naručilac zadržava pravo jednostranog raskida Ugovora, ako se ne ispoštuje rok realizacije propisan članom 2. ovog Ugovora.

**Član 6.**

Ukoliko ugovorni organ ima eventualne primjedbe na navedene usluge iste će bez odlaganja saopštiti, odnosno dostaviti pisanim putem Vršiocu usluge. Vršilac usluge se obavezuje da u svemu postupi po eventualnim primjedbama ugovornog organa i nedostatke otkloni bez odlaganja u rokovima koje odredi ugovorni organ**.**

**NADLEŽNOST**

**Član 7.**

Sve eventualne sporove ugovorne strane će rješavati sporazumno, u duhu dobrih poslovnih običaja, a ukoliko se ne postigne saglasnost nadležan je Općinski sud u Sarajevu.

**Član 8.**

Ovaj Ugovor sačinjen je u 5 (pet) istovjetnih primjeraka, od kojih Naručiocu pripadaju 3 (tri), a Vršiocu usluge 2 (dva) primjerka.

Stručna obrada:

Tarik Aščić, Stručni saradnik za javne nabavke

**Rukovodilac Stručne službe za zajedničke poslove**

**Mirsada Smajić, dipl.iur.**

**CELAB d.o.o. Kakanj OPĆINSKI NAČELNIK**

**DIREKTOR**

***Adnan Čehajić dipl.ing.arh***. ***Irfan Čengić***

Broj: \_\_\_\_\_\_\_\_\_\_\_\_\_\_ Broj: 03-11-2610-279/24

Sarajevo, \_\_\_\_\_\_\_\_\_\_\_ Sarajevo, 02.08.2024. godine